## Odluka o usklađivanju mirovina od 1. siječnja 1990.

### NN 39/1990 (4.10.1990.), Odluka o usklađivanju mirovina od 1. siječnja 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA RADNIKA HRVATSKE

Na temelju člana 121. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), člana
1 st. 3. i 4 Društvenog dogovora o obaveznom usklađivanju mirovina u toku
godine s kretanjem nominalnih osobnih dohodaka ("Narodne novine",
broj 10/89), te člana 179. točke 8. Statuta Samoupravne interesne zajednice
mirovinskog i invalidskog osiguranja radnkka Hrvatske ("Narodne novine",
br. 31/83, 47/83, 53/85, 23/86, 52/86, 32/89, 48/89 i 57/89) Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 27. rujna 1990, donosi

## ODLUKU

### o usklađivanju mirovina od 1. siječnja 1990.

1. Mirovine svih korisnika mirovina povećavaju se od 1. siječnja 1990.
za 379,96%, s tim da je u taj postotak uključeno povećanje prema Odluci
o usklađivanju mirovina od 1. siječnja 1990. ("Narodne novine",
broj 36/90), tako da će se te mirovine povećati još za 5,277% .

2. Korisnicima razmjernog dijela mirovine ostvarene primjenom međunarodnih
ugovora o socijalnom osiguranju, pripada razmjerni dio mirovine povećan
prema odredbama ove odluke.

3. Privremene mirovine određene prema propisima Zakona o privremenoj
mirovini jugoslavenskih državljana koji su stekli pravo kod inozemnog nosioca
socijalnog osiguranja, usklađuju se prema točki 1. ove odluke. Tako povećana
mirovina ne može biti veća od graničnog iznosa najnižega mirovinskog primanja
utvrđenog za godinu 1990.

4. Mirovine boraca narodnooslobodilaćkog rata prije 9. rujna 1943. i
španjolskih boraca, koje su određene ili uskladene primjenom zajamčene
mirovinske osnovice prema članu 53. stavu 4. odnosno članu 58. stavu 2.
Zakona o osnovnim pravima iz mirovinskog i invalidskog osiguranja ("Službeni
list SFRJ", br. 23/82, 77/82, 75/85, 8/87, 65/87 i 87/89), usklađuju
se od 1. siječnja 1990. prema odredbama točke 1. ove odluke.

5. Kao osnovica za povećanje mirovina prema toč.1. do 4. ove odluke
uzima se konačno usklađena mirovina koja je korisniku pripadala na dan
1. siječnja 1990. odnosno na dan stjecanja prava, ako je to pravo stečeno
poslije toga dana

6. Usklađivanje mirovina prema ovoj odluci obavit će područne službe
Samoupravne interesne zajednice mirovinskog i invalidskog osiguranja radnika
Hrvatske, po službenoj dužnosti, bez donošenja rješenja, uz obračun isplaćenih
iznosa mirovina povećanih prema Odluci o usklađivanju mirovina od 1. siječnja
1990. ("Narodne novine". broj 36/90).

7. Najviša starosna i invalidska mirovina utvrđena na dan 1. siječnja
1990 iznosi 2796,80 dinara. a povećana od 1 siječnja 1990. za 379,96% iznosi
13.423,50 dinara.

8. Danom stupanja na snagu ove odluke prestaje važiti Odluka o uskladivanju
mirovina od 1. siječnja 1990. ("Narodne novine", broj 36/90).

9. Ova odluka stupa na snagu osmoga dana nakon objave u "Narodnim
novinama". a primjenjuje se od 1. siječnja 1990

Klasa 140-13/90-01 /2456

Urbroj 341-99-02/ 1-90

Zagreb, 27 rujna 1990

Predsjednlk Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić. v. r.**

Odluka, NN 39/1990-736